stanford-oval/wikipedia huggingface dataset:
Turun tuomiokirkon nuorisokuoro

Turun tuomiokirkon nuorisokuoro (engl. Turku Cathedral Youth Choir Finland) on suomalainen kuoro, joka koostuu 14–30-vuotiaista laulajista. Heitä kaikkia yhdistää halu musisoida ja toteuttaa musiikkia sekä kotikirkossaan Turun tuomio­kirkossa että muualla. Kuoro järjestää säännöllisesti ensemble- eli yhtye­laulun kursseja. Kuoron ohjelmisto on laaja ja monipuolinen ulottuen gospel- ja musikaalisävelmistä vanhaan musiikkiin ja suuriin teoksiin. Kuoro on osallistunut muun muassa J. S. Bachin Matteus-passion toteutuksiin, sekä barokki- että Bach-Mendelssohn -versiot). Se on ollut mukana myös Ariel Ramirezin latinovaikutteisten Missa Criollan sekä Navidad Nuestra -teosten toteutuksessa yhteistyössä eri kuorojen ja orkesterien kanssa. Esiintymismatkat suuntautuvat usein ulkomaille. Kuoro on esiintynyt muun muassa Pietarissa, Tartossa ja Göteborgissa. Korkean musiikillisen tason lisäksi kuoron toisena tärkeänä elementtinä huumori sekä musiikin ja yhdessäolemisen hauskuus.
Kuoron yhteyteen on myös kehkeytynyt käsikelloyhtye Hups!, joka soittaa englantilaisen tradition mukaisia pronssikelloja. Kuoron sisään on muodostunut myös useita vokaaliensemblekokoonpanoja, jotka osallistuvat kilpailuihin ja esiintyvät myös itsenäisesti.
Kuoron perustaja ja taiteellinen johtaja on Turun tuomiokirkon kanttori Anu Åberg.
Tuulenkalat

| Tuulenkalat |
| --- | --- |
 Bleekeria kallolepis
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Tähystäjäkalat Trachinoidei
Heimo::  Tuulenkalat Ammodytidae   Boulenger, 1910
Suvut
 Ammodytes  Ammodytoides  Bleekeria  Gymnammodytes  Hyperoplus  Lepidammodytes  Protammodytes 
Katso myös
   Tuulenkalat Wikispeciesissä   Tuulenkalat Commonsissa 
Infobox OKNimi-testi OK: 
Tuulenkalat (Ammodytidae) on ahvenkalojen heimo, johon kuuluvia lajeja esiintyy maapallon kaikissa valtamerissä: Atlantissa, Tyynessämeressä, Intian valtameressä sekä Arktisella alueella. Suomen merialueilla elää kaksi lajia, pikkutuulenkala (Ammodytes tobianus) ja isotuulenkala (Hyperoplus lanceolatus). Tuulenkalojen tieteellinen nimi on johdettu kreikankielen sanoista ammos eli ’hiekka’ ja dytes eli ’kaivava’. Suomenkielinen nimi tulee ilmeisesti siitä, että tuulenkaloja on tarttunut kalastajien nuottaan erityisen paljon kovan tuulen aikaan.
Tuulenkalat ovat merikaloja, joilla on pitkänomainen, soukka ruumis ja 52–78 selkänikamaa; pisimmät heimoon kuuluvista lajeista ovat noin 30 cm. Tuulenkalojen suomut ovat hyvin pienet ja pyöreät, ja kylkiviiva sijaitsee ylhäällä selässä. Kiduslehdet ovat erilliset ja kiinni seitsemässä kiduskaaressa. Tuulenkaloilla on pitkä selkäevä, jossa on 40–69 pehmeää ruotoa mutta ei yhtään piikkiä. Lyhyemmässä peräevässä ruotoja on 14–36, ja vatsaevät puuttuvat yleensä kokonaan. Tuulenkaloilla ei ole myöskään hampaita tai uimarakkoa.
Suvut

Tuulenkalat jakautuvat seuraaviin seitsemään sukuun, joihin kuuluu yhteensä 23 lajia:
Ammodytes (Linnaeus, 1758)
Ammodytoides (Duncker ja Mohr, 1939)
Bleekeria (Günther, 1862)
Gymnammodytes (Duncker ja Mohr, 1939)
Hyperoplus (Günther, 1862)
Lepidammodytes (Ida, Sirimontaporn ja Monkolprasit, 1994)
Protammodytes (Ida, Sirimontaporn ja Monkolprasit, 1994)
Ukrainan sosialistisen neuvostotasavallan hymni

| Ukrainan sosialistisen neuvostotasavallan hymni |
| --- | --- |

Valtio:   Ukrainan SNT
Ukrainan sosialistisen neuvostotasavallan hymni (ukr. Державний гімн Української Радянської Соціалістичної Республіки) oli Ukrainan sosialistisen neuvostotasavallan hymni vuosina 1949–1991.
Aiheesta muualla

MP3-tiedosto (3.3 MB)
MIDI-tiedosto (Arkistoitu – Internet Archive) (23 KB)
Tuulensieppaajat

| Tuulensieppaajat |
| --- | --- |
 Elokuvan juliste.
Ohjaaja:  Amir Escandari
Käsikirjoittaja:  Amir Escandari
Tuottaja:  Miia Haavisto Miriam Nørgaard Tobias Janson Marcela Bourseau Pedro Sá Earp
Säveltäjä:  Michel Wenzer
Kuvaaja:  Peter Flinckenberg
Leikkaaja:  Søren B. Ebbe
Valmistustiedot
Valmistusmaa:   Suomi  Tanska  Ruotsi
Tuotantoyhtiö:  Helsinki-filmi Fridthjof Film Story
Kesto:  93 min
Budjetti:  500 000€
Aiheesta muualla
IMDb 
Elonet
Infobox OKNimi-testi OK: 
Tuulensieppaajat on Amir Escandarin ohjaama dokumenttielokuva vuodelta 2014. Elokuva kertoo Sao Paulon faveloissa asuvista nuorista, jotka maalaavat yhteiskunnallisesti kantaaottavia graffitteja ja heidän kutsumisestaan Berliinin biennaaliin.
Elokuva on Escandarin esikoiselokuva. ja se on kuvattu São Paulossa ja Berliinissä.
Palkinnot

Tampereen elokuvajuhlat (2014): Erikoispalkinto yli 30-minuuttisten elokuvien sarjassa.
Docs Against Gravity Film Festival (2015): Paras kuvaus: Peter Flinckenberg.
Festival International du Film d'Aubagne (2015): Paras ohjaus: Amir Escandari.
Jussi-palkinnot 2015: Paras kuvaus: Peter Flinckenberg.
São Paulo International Film Festival (2015): Parhaan dokumenttielokuvan yleisöpalkinto.
British Eagle International Airlinesin lento 802 (1964)

| British Eagle International Airlinesin lento 802 |
| --- | --- |
 Onnettomuuskoneen kaltainen British Eaglen Bristol Britannia.
Yhteenveto
Päivämäärä:  29. helmikuuta 1964
Onnettomuustyyppi:  törmäys maastoon
Tapahtumapaikka:  Glungezer, Itävalta
 :  47°12′32″N, 011°31′41.1″E
Lähtöpaikka:  Heathrow’n lentoasema, Lontoo, Yhdistynyt kuningaskunta
Määränpää:  Kranebittenin lentoasema, Innsbruck, Itävalta
Kuolleita:  83
Eloonjääneitä:  0
Lentokone
Konetyyppi:  Bristol Britannia 312
Lentoyhtiö:  British Eagle International Airlines
Rekisteritunnus:  G-AOVO
Matkustajia:  75
Miehistöä:  8
British Eagle International Airlinesin lento 802 oli British Eagle International Airlinesin reittilento Lontoon Heathrow’n lentoasemalta Innsbruckiin. Lennolla 29. helmikuuta 1964 käytetty Bristol Britannia 312 törmäsi huonossa säässä Glungezer-vuoreen lähellä Innsbruckia. Lennolla oli 75 matkustajaa ja kahdeksan miehistön jäsentä, jotka kaikki kuolivat onnettomuudessa.
Onnettomuus on kuolonuhrien määrällä mitattuna Itävallan historian pahin lento-onnettomuus.
Tapahtumat

Lento 802 lähti Lontoosta kello 12.04 paikallista aikaa. Kello 13.35 miehistö otti yhteyden Münchenin lennojohtoon. Yhdeksän minuutin kuluttua he ilmoittivat olevan Kemptenin suuntamajakalla ja kertoivat vaihtavansa lentosuunnitelmansa Kemptenistä Innsbruckiin mittarilennosta näkölentoon. Pian kello 14 jälkeen kone lähestyi pilvien peittämää Innsbruckia, jossa ei ollut mittarilähestymislaitteita ja jota pidettiin yhtenä Euroopan vaikeimmista lentoasemista.
Kello 14.12 miehistö ilmoitti koneen lentävän 10 000 jalan (3 000 metrin) korkeudessa ja olevan yhä pilven sisässä. Miehistö jatkoi laskeutumista, kunnes kone törmäsi Glungezer-vuoren itärinteeseen 2 600 metrin korkeudessa. Koneen polttoainetankit olivat lähes puoliksi täynnä, joten törmäystä seurasi räjähdys. Törmäys laukaisi myös lumivyöryn, jonka seurauksena suuri osa koneen hylystä päätyi 400 metriä törmäyskohtaa alemmas.
Kaikki 83 koneessa ollutta kuolivat onnettomuudessa. Lennon 75 matkustajasta 73 oli hiihtolomamatkalla olleita brittejä. Heidän lisäkseen lennolla oli yksi Itävallan ja yksi Kanadan kansalainen. Matkustajien joukossa oli lentoyhtiön mukaan 18 avioparia ja ainakin viisi lasta.
Onnettomuuspaikka havaittiin Yhdysvaltain ilmavoimien etsintäkoneesta onnettomuuden jälkeisenä päivänä. Pelastusjoukot pääsivät paikalle vasta tämän jälkeisenä päivänä, kaksi päivää onnettomuuden jälkeen. Vaikeakulkuisen maaston vuoksi onnettomuuspaikalle pääsi vain helikopterilla.
Onnettomuuden syy

Onnettomuutta tutkimaan perustettiin itävaltalais-brittiläinen tutkintakomissio. Jo ensimmäisen onnettomuutta seuranneen viikon aikana, raivaus- ja pelastustöiden ollessa yhä käynnissä, komission edustaja kertoi, ettei ensimmäisten löydösten perusteella ollut syytä epäillä teknisen vian johtaneen onnettomuuteen. Muun muassa British Airline Pilots Association ja British Eagle International Airlines esittivät vastalauseensa sanoen, että lausunto oli ennenaikainen ja saattoi haitata tutkinnan puolueettomuutta.
Onnettomuuden syyksi todettiin kapteenin päätös laskeutua pienimmän turvallisen korkeuden alapuolelle vallinneissa huonoissa sääoloissa ilman näköyhteyttä maahan.
Glungezer-vuoren itärinne, johon lento 802 törmäsi.
Onnettomuuden muistomerkki.
British Electric Foundation

British Electric Foundation eli B.E.F. oli Human Leaguen alkuperäisjäsenten Martyn Waren ja Ian Craig Marshin perustama ja muodostama elektronisen musiikin tuotantoryhmä.
Ware ja Marsh perustivat British Electric Foundationin vuonna 1980 jätettyään Human Leaguen musiikillisten erimielisyyksien takia.
B.E.F. julkaisi musiikkia omalla nimellään, mutta toimi myös musiikillisena taustavoimana Heaven 17 -yhtyeelle, joka on kokoonpanoltaan yhtä kuin B.E.F. vahvistettuna laulaja Glenn Gregoryllä.
Vuonna 1983 Heaven 17:in suosio oli kasvanut niin suureksi, että Marsh ja Ware keskittyivät siihen kokopäivätoimisesti ja B.E.F. jäi vain Marshin ja Waren tuotannolliseksi tavaramerkiksi levyjen kansiteksteissä.
Heaven 17:in julkaisutahdin hiivuttua B.E.F. julkaisi vuonna 1991 albumin Music of Quality and Distinction Vol. 2, jossa laulajina vierailivat muun muassa Chaka Khan, Tina Turner ja Terence Trent D'Arby.
Diskografia > Albumit

Music for Listening To (1981)
Music of Quality and Distinction, Vol. 1 (1982)
Music of Quality and Distinction, Vol. 2 (1991)
Best Of (1998)
Music of Quality and Distinction Volume Three (2013)
Diskografia > EP:t

Music For Stowaways (1980)
British Board of Film Classification

British Board of Film Classificationin logo.
British Board of Film Classification (BBFC), alkujaan British Board of Film Censors, on järjestö, joka on vastuussa elokuvien ja joidenkin videopelien ikäluokitusjärjestelmästä ja ennakkotarkastuksesta Isossa-Britanniassa.
BBFC luokittelee kaikki teatterielokuvat, videot ja joitakin videopelejä. Laillisesti paikallisilla viranomaisilla on valta päättää, missä oloissa elokuvat esitetään elokuvateattereissa, mutta he päättävät lähes aina seurata BBFC:n suositusta. Videonauhoituslain mukaan BBFC:n pitää luokitella kaikki videojulkaisut (paitsi laista vapautetut), ja on laitonta myydä tuotetta, jolle ei ole myönnetty todistusta. Myös videopelit, tietynlaisilla teemoilla tai sisällöllä, pitää jättää käsiteltäväksi BBFC:lle, jotta ne saisivat lainvoimaisen luokituksen (PEGI:n luokitusjärjestelmä on vain neuvoa-antava) samalla tavalla kuin videoissa. Muut videopelit voi jättää käsiteltäviksi julkaisijan oman harkinnan mukaan.
Kaikki BBFC:n luokittelemat videot ja videopelit saavat todistuksen, jonka mukana tulevat opastavat merkinnät sisällöstä viitaten seksiin, väkivaltaan ja voimakkaaseen kielenkäyttöön. Jos todistuksen mukaan video tai videopeli sopii vain tietynikäisille, vain sen ikäiset tai vanhemmat voivat ostaa sen.
Ikärajat

U eli Universal eli kaikenikäisille. Tähän kohderyhmään kuuluvat elokuvat ja pelit eivät saa esittää väkivalta, kielenkäyttöä, huumeita tai uhkaa missään muodossa. Slapstick väkivalta on kyllä sallittua, mutta verinen slapstick väkivalta ei ole sallittua. Kiroilu ja kauhu pitää olla minimaalinen. U-ikärajalla ei ole ikää, vastaa suomalaista S/T.
PG eli Parental guidance eli vanhempia suositellaan olemaan nuoren kanssa elokuvan katsomisen ajan. Elokuva voi sisältää kohtalaista väkivaltaa, huumeiden käyttöä sekä kiroilua. Tämä on korkein ikäraja, joka ei vaadi iän tarkistusta.
/ 12A/12 – 12-kategoriassa oleva sisältö sopii 12-vuotiaalle tai vanhemmalle. 12A on vain elokuvateattereille suunnattu suuntaa antava ikäraja. Alle 12-vuotiaat voivat mennä katsomaan K-12 elokuvaa täysi-ikäisen seurassa. Yksityiskohtainen väkivalta on sallittu 12-kategorian elokuvissa, mutta ei saa olla jatkuvaa. Huumeiden käyttö ja viitteet pitää olla minimaaliset. Kielenkäyttö voi olla runsasta, mutta ei ylenpalttista. Kauhu voi olla pitkäkestoista, mutta ei veristä. K-12 tuotteiden myynti alle 12-vuotiaille on kielletty.
15 – kielletty alle 15-vuotiailta. Elokuva tai peli sisältää kohtauksia, jossa väkivalta on raakaa ja yksityiskohtaista/veristä. Väkivalta voi olla splatter/gore tyyppistä, mutta ei saa näyttää kaikkia uhrin kärsimyksen yksityiskohtia. Kauhu ja ahdistus voi olla veristä, mutta ei saa olla seksuaalista tai sadistista. K-15 elokuvissa sallitaan kiroilu, mutta se ei saa olla jatkuvaa tai erittäin voimakasta. Huumeiden käyttö parodistisessa kontekstissa on sallittu. K-15 tuotteiden myynti alle 15-vuotiaille on kielletty.
/ 18  –kielletty alle 18-vuotiailta. Elokuva tai peli sisältää, kohtauksia joissa väkivalta tai kauhu on runsasveristä, ja raakaa. Väkivalta voi myös olla sadistista ja erittäin pitkitettyä. Kielenkäytöllä ei ole rajoja. Kova huumeiden käyttö on sallittu. Seksuaalisuus ja kova pornografia on sallittu ellei liian pitkitettyä sadistisella väkivallalla. K-18-tuotteiden myyminen alaikäisille on kielletty.
Toimitusjohtajat

George A. Redford (1. tammikuuta 1913 – 12. marraskuuta 1916)
T.P. O’Connor (11. joulukuuta 1916 – 18. marraskuuta 1929)
Edward Shortt (21. marraskuuta 1929 – 10. marraskuuta 1935)
William Tyrrell, 1st Baron Tyrrell (25. marraskuuta 1935 – 22. maaliskuuta 1948)
Sir Sidney Harris (31. maaliskuuta 1948 – kesäkuu 1960)
Herbert Stanley Morrison (kesäkuu 1960 – 6. maaliskuuta 1965)
William Ormsby-Gore, 5th Baron Harlech (21. maaliskuuta 1965 – 26. tammikuuta 1985)
George Lascelles, 7th Earl of Harewood (kesäkuu 198 – 18. joulukuuta 1997)
Andreas Whittam Smith (18. joulukuuta 1997 – 1. elokuuta 2002)
Sir Quentin Thomas (1. elokuuta 2002–)
Aiheesta muualla

Kuvia tai muita tiedostoja aiheesta British Board of Film Classification Wikimedia Commonsissa
BBFC:n kotisivut (englanniksi)
Carlsson

Carlsson on muun muassa seuraavien henkilöiden sukunimi:
Agnes Carlsson (s. 1988), ruotsalainen pop-laulaja ja Idols-voittaja
Anders Carlsson (1941/1942–2007) , ruotsalainen rikollinen
Anders Carlsson (s. 1960), ruotsalainen jääkiekkoilija
Andreas Carlsson (s. 1973), ruotsalainen musiikkituottaja, säveltäjä ja sanoittaja
Arne Carlsson (s. 1943), ruotsalainen jääkiekkoilija
Arvid Carlsson (1923–2018), ruotsalainen tieteilijä, Nobelin lääketieteen palkinnon saaja
Bertil Carlsson (1903–1953), ruotsalainen mäkihyppääjä
Dagny Carlsson (1912–2022), ruotsalainen bloginpitäjä ja yhteiskunnallinen vaikuttaja
Daniel Carlsson (s. 1976), ruotsalainen ralliautoilija
David Carlsson (s. 1983), ruotsalainen jalkapalloilija
Elis Carlsson (1894–1956), suomalainen valokuvaaja, maalari ja kuvanveistäjä
Gabriel Carlsson (s. 1997), ruotsalainen jääkiekkoilija
Gunilla Carlsson (s. 1963), ruotsalainen poliitikko ja ministeri
Gösta Carlsson (1906–1992), ruotsalainen maantiepyöräilijä
Henry Carlsson (1858–1944), suomalainen balettitanssija ja tanssipedagogi
Hilding Carlsson, ruotsalainen liikemies, samannimisen rautateiden moottorivaunuja valmistavan yrityksen perustaja
Ingvar Carlsson (s. 1934), Ruotsin pääministeri 1986–1991 ja 1994–1996
Ingvar Carlsson (1947–2009), ruotsalainen ralliautoilija
Johan Carlsson (s. 1981), ruotsalainen jalkapalloilija
Jonathan Carlsson (s. 1988), ruotsalainen jääkiekkoilija
Leo Carlsson (s. 2004), ruotsalainen jääkiekkoilija
Lucas Carlsson (s. 1997), ruotsalainen jääkiekkoilija
Magnus Carlsson (s. 1974), ruotsalainen pop-laulaja
Michael Carlsson (s. 1972), ruotsalainen jääpalloilija ja jääpallovalmentaja
Patrik Carlsson (s. 1987), ruotsalainen jääkiekkoilija
Peter Carlsson (s. 1963), ruotsalainen tennispelaaja ja -valmentaja
Robert Carlsson (s. 1977), ruotsalainen jääkiekkoilija
Roland Carlsson (s. 1971), suomalainen jääkiekkoilija
Sickan Carlsson (1915–2011), ruotsalainen näyttelijä ja laulaja
Sune Carlsson (1892–1966), suomalainen säveltäjä ja urkuri
Wilhelm Carlsson (1834–1875), suomalainen kirkkoherra, paikallishistorian tutkija ja kirjailija
COVID-19-näytteenotto

Näytteenotto Yhdysvalloissa.
Nenänielun kautta otetaan koronanäytettä Itä-Timorissa.
COVID-19-näytteenoton ja tutkimuksen tavoitteena on selvittää onko henkilöllä SARS-CoV-2:n aiheuttama COVID-19-hengitystieinfektio. Testeillä voidaan havaita joko virus tai tartunnan puolustamiseksi syntyneet vasta-aineet.
Vasta-aineiden löytämistä, jota kutsutaan serologiaksi, voidaan käyttää sekä kliinisiin tarkoituksiin, että väestön seurantaan. Maaliskuusta 2020 alkaen useimmat maat rajoittivat virusnäytteiden oton haavoittuviin riskiryhmiin, mikä aiheuttaa sen, että viruksen leviämistä koko väestöön on vaikea arvioida.
Testin valinta

COVID-19-testejä on kolmea päätyyppiä, jotka ovat nukleiinihappotestit (NAT), antigeenitestit ja vasta-ainetestit eli serologiset testit. Testin valintaan vaikuttavat testaustarve, tuloksen saamisen nopeus ja testin luotettavuus. Eri testityyppien ja eri valmistajien samantyyppisten testien välillä voi olla huomattavia eroja esimerkiksi luotettavuudessa.
Nukleiinihappotestit ja ”pikatesteiksi” kutsutut antigeenitestit ovat viruksen havaitsevia diagnostisia testejä, joita käytetään aktiivisen infektion havaitsemiseen. Nukleiinihappomonistustestit (NAAT) perustuvat viruksen geneettisen materiaalin monistamiseen ja antigeenitesteissä näytteestä etsitään viruksen proteiineja. Polymeraasiketjureaktiota (PCR) käyttävät NAAT-testit eli PCR-testit olivat ensimmäisiä kehitettyjä COVID-19-testejä ja lokakuussa 2021 edelleen kaikkein yleisimpiä.
Vasta-ainetesteillä havaitaan elimistössä virusta vastaan muodostuneet vasta-aineet. Vasta-aineet näkyvät näytteestä yleensä vasta yli viikon kuluttua tartunnasta, joten testiä käytetään pääasiassa virukselle altistumisen ja vastustuskyvyn muodostumisen seurantaan yksilö- ja väestötasolla. Testillä havitaan huonosti etenkin alkuvaiheen tartuntoja.
Näytteenotto

Terveyden ja hyvinvoinnin laitoksen (THL) mukaan pelkästään oireiden perusteella ei voi päätellä, onko hengitystietulehduksen aiheuttaja SARS-CoV-2 vai joku muu virus tai bakteeri.
Maailman terveysjärjestö (WHO) suosittaa keräämään viruksen toteamiseen käytetyn näytteen vähintään ylä- tai alahengitysteiden eritteistä, kuten syljestä tai ysköksistä. Sylkinäyte voidaan kerätä esimerkiksi vanutuppoon pyyhkimällä suun sisäpintaa tupolla.
Joissakin maissa on perustettu näytteenottoa varten drive-through -asemia, joissa terveydenhuollon ammattilaiset voivat ottaa näytteitä henkilöiltä suoraan heidän autoistaan.
Näytteen tutkiminen > PCR-testit

Virus todetaan useimmiten reaaliaikaisella käänteistranskriptaasipolymeraasiketjureaktiolla (RT-qPCR) näytteistä, jotka saadaan esimerkiksi nenästä tai yskösnäytteestä. RT-qPCR on yhdistelmä qPCR- ja RT-PCR-menetelmiä, joista jälkimmäistä oli käytetty virusperäisten hengitystieinfektioiden havaitsemiseen jo vuosia ennen koronaviruspandemian alkua. RT-qPCR:llä voidaan testata suuri määrä näytteitä, testaus on nopeaa ja mahdollista automatisoida, mikä mahdollistaa väestön tehokkaan seulonnan viruksen varalta myös kriisitilanteissa. Lisäksi RT-qPCR:ään perustuvat testit ovat riittävän herkkiä ja valikoivia, jotta SARS-CoV-2 voidaan erottaa muista koronaviruksista.
Testauksessä käytetään SARS-CoV-2-virukselle spesifisiä alukkeita ja koettimia, jotka kehitettiin viruksen perimän pohjalta. RT-qPCR-määrityksessä voidaan etsiä näytteestä esimerkiksi viruksen RdRp-, ORF1b- tai N-geenejä monistamalla kyseisiä geenialueita.
Muun muassa viruksen mutaatiot RT-PCR-tunnistukseen käytettyjen alueiden kohdalta, näytteen huono laatu tai liian varhaisessa vaiheessa otettu näyte voivat antaa väärän tuloksen, jonka mukaan virusta oikeasti kantavalla henkilöllä ei ole virusta. RT-PCR vie yleensä muutaman tunnin, mutta kaikkein uusimmissa RT-PCR-testeissä tuloksen saaminen voi viedä vain muutamia minuutteja. Antigeenitesteihin ja PCR-pikatesteihin verrattuna PCR-testit ovat hitaampia ja kalliimpia. PCR-testien tarkkuus on kuitenkin yleensä parempi, jolloin muiden testien tuloksia voidaan joutua varmistamaan PCR-testeillä. Helsingin ja Uudenmaan sairaanhoitopiirin mukaan PCR-testit havaitsevat 60–80 prosenttia tartunnoista.
Tautiin sairastuneista A ja AB Rh+ veriryhmät saivat testistä muita todennäköisemmin positiivisen tuloksen, kun taas O-veriryhmä sai vähemmän todennäköisemmin positiivisen tuloksen testistä. Veriryhmä ei kuitenkaan vaikuta itse sairauteen tai sairastamisen vakavuuteen.
Näytteen tutkiminen > Pikatestit

Virus voidaan myös tunnistaa pikatestein, joissa hengitysteistä kerätyistä näytteistä tunnistetaan viruksen ominaisia proteiineja. Nämä kiinnittyvät antigeeneinä näyteliuskan vasta-aineisiin. Jos sitoutuminen tapahtuu, se tuottaa liuskassa jonkin silmin havaittavissa olevan merkin tyypillisesti alle 30 minuutissa. Testit ovat vähemmän herkkiä kuin RT-PCR:ään pohjautuvat menetelmät, eikä WHO suosittele niiden käyttöä. Pikatestit voivat myös todentaa viruksen henkilöllä, jolla sitä ei oikeasti ole.
Kehitteillä olevat menetelmät

Verikokeita, joilla voidaan todeta  kehon infektion seurauksena muodostamia vasta-aineita on kehitteillä.  Rintakompressoitu tomografia voi joskus auttaa tunnistamaan ja määrittämään keuhkojen patologian, mutta sen avulla on saatu toistaiseksi vielä epäselviä tuloksia COVID-19-tartunnan yhteydessä.
Aiheesta muualla

Kuvia tai muita tiedostoja aiheesta COVID-19-näytteenotto Wikimedia Commonsissa
Toussaint-Strauss Josh ja Pierce, Joseph ja Marriott, Tim ja Ryan Baxter ja Ryan ja Boyd Paul: Coronavirus tests: how they work and what they show The Guardian.  20.4.2020. Guardian News & Media Limited. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Uhanalainen muukalainen

| Uhanalainen muukalainen Tommishock |
| --- | --- | --- |

Studioalbumin tiedot
 Julkaistu: 14. maaliskuuta 2012
 Formaatti: CD
 Tuottaja(t): DJ Kopia, Kalifornia-Keke, Mauri Suomivuori, Wolfhaus
 Tyylilaji: rap
 Kesto: 43.08
 Levy-yhtiö: Monsp Records
Tommishockin muut julkaisut
| Perfect Strangers 2007 | Uhanalainen muukalainen 2012 | Legenda Langen 2013 |
Uhanalainen muukalainen on rap-artisti Tommishockin 14. maaliskuuta 2012 julkaistu albumi. Sen julkaisi Monsp Records. Albumin ensimmäisenä näytekappaleena julkaistiin kappale "Koukuissaan" ja kappaleesta "Kestää" julkaistiin musiikkivideo helmikuun lopulla 2012.
Kappaleet

Kestää – 3.38
Vaipuneet – 3.32
Koukuissaan – 4.09
Psykoosiin – 3.30
Sattumaan – 3.28
Liikaa – 3.59
Ne muut – 4.31
Mustaa terästä – 4.44
Tuli kulje kanssani – 4.14  (mukana Pyhimys)
Planetaario – 2.58
Nexus – 4.35
Biitit

DJ Kopia: 1, 3, 5, 7, 9
Kalifornia-Keke: 8, 10
Mauri Suomivuori (aka Maucca): 6, 11
Wolfhaus: 2, 4
Arvostelut

Keskisuomalainen: positiivinen
Soundi:
Tuoreet Platat: